L 118/18
SK
Úradný vestník Európskej únie
20.4.2022
(16)
Položka týkajúca sa obchodného oktabrómdifenyléteru v časti 3 prílohy I k nariadeniu (EÚ) č. 649/2012 sa vzťahuje aj na látku oktabrómdifenyléter uvedenú v častiach 1 a 2 prílohy I k uvedenému nariadeniu.
Preto by sa mal oktabrómdifenyléter vypustiť zo zoznamov chemikálií v častiach 1 a 2 prílohy I k nariadeniu (EÚ) č. 649/2012.
(17)
Konferencia zmluvných strán Štokholmského dohovoru o perzistentných organických látkach (ďalej len „Štokholmský dohovor“) na svojom deviatom zasadnutí, ktoré sa konalo od 29. apríla do 10. mája 2019, rozhodla o zaradení látky dikofol do prílohy A k uvedenému dohovoru.
Uvedená látka bola preto uvedená v časti A prílohy I k nariadeniu (EÚ) 2019/1021, a preto by sa mala doplniť do zoznamu chemikálií v časti 1 prílohy V k nariadeniu (EÚ) č. 649/2012.
Keďže v zozname v časti 1 prílohy V k nariadeniu (EÚ) č. 649/2012 sa zakazuje vývoz látky bez akejkoľvek výnimky, zaradenie dikofolu do častí 1 a 2 prílohy I k uvedenému nariadeniu sa už nevyžaduje a malo by sa vypustiť.
(18)
Konferencia zmluvných strán Štokholmského dohovoru na svojom deviatom zasadnutí, ktoré sa konalo od 29. apríla do 10. mája 2019, rozhodla o zaradení látky kyselina perfluóroktánová (PFOA), jej solí a zlúčenín súvisiacich s PFOA do prílohy A k uvedenému dohovoru, a to s niekoľkými výnimkami a s povinnosťou zmluvných strán zakázať vývoz hasiacich pien, ktoré obsahujú dané chemikálie.
Z toho dôvodu bola kyselina perfluóroktánová (PFOA), jej soli a zlúčeniny súvisiace s PFOA uvedená v časti A prílohy I k nariadeniu (EÚ) 2019/1021, a preto by sa mala doplniť do zoznamu chemikálií v časti 1 prílohy V k nariadeniu (EÚ) č. 649/2012, pokiaľ ide o jej prítomnosť v hasiacich penách.
(19)
Konferencia zmluvných strán Štokholmského dohovoru na svojom siedmom zasadnutí 4. až 15. mája 2015 rozhodla o zaradení látky pentachlórfenol a jeho solí a esterov do prílohy A k uvedenému dohovoru.
Z toho dôvodu boli dané látky uvedené v časti A prílohy I k nariadeniu (EÚ) 2019/1021, a preto by sa mali doplniť do zoznamu chemikálií v časti 1 prílohy V k nariadeniu (EÚ) č. 649/2012.
(20)
Konferencia zmluvných strán Štokholmského dohovoru na svojom štvrtom zasadnutí 4. až 8. mája 2009 rozhodla o zaradení látok kyselina perfluóroktánsulfónová (PFOS), jej soli a perfluóroktánsulfonylfluorid do prílohy B k uvedenému dohovoru.
Uvedená položka bola následne zmenená v roku 2019 rozhodnutím SC-9/4.
Dané látky sú uvedené v časti A prílohy I k nariadeniu (EÚ) 2019/1021, a preto by sa mali doplniť do zoznamu chemikálií v časti 1 prílohy V k nariadeniu (EÚ) č. 649/2012.
(21)
Časť 1 prílohy V k nariadeniu (EÚ) č. 649/2012 obsahuje položku týkajúcu sa výrobkov s obsahom koncentrácií tetra-, penta-, hexa- a heptabrómdifenyléteru na úrovni 0,1 % hmotnosti alebo viac, ak sa vyrába čiastočne alebo úplne z recyklovaných materiálov alebo z materiálov z odpadu pripraveného na opätovné použitie.
Táto položka je založená na obmedzení stanovenom v nariadení Európskeho parlamentu a Rady (ES) č. 850/2004 (24).
Ustanovenia týkajúce sa uvedených látok boli zmenené nariadením (EÚ) 2019/1021, ktorým sa znižujú povolené koncentrácie vo výrobkoch a ktorým sa dekabrómdifenyléter dopĺňa do zoznamu polybrómovaných difenyléterov.
Uvedené zmeny by sa mali zohľadniť v časti 1 prílohy V k nariadeniu (EÚ) č. 649/2012.
(22)
Nariadením (EÚ) 2017/852 sa zakazuje vývoz ortuti, určitých zmesí kovovej ortuti s inými látkami, určitých zlúčenín ortuti a určitých výrobkov s prídavkom ortuti.
Uvedené zákazy vývozu by sa mali zohľadniť v časti 2 prílohy V k nariadeniu (EÚ) č. 649/2012.
(23)
Podľa článku 14 ods.
2 nariadenia (EÚ) č. 649/2012 je Komisia povinná upraviť klasifikáciu každej chemikálie uvedenej v prílohe I k uvedenému nariadeniu, pokiaľ nastane akákoľvek zmena nomenklatúry harmonizovaného systému Svetovej colnej organizácie alebo kombinovanej nomenklatúry Európskej únie.
Od doplnenia týchto chemikálií do prílohy I k nariadeniu (EÚ) č. 649/2012 sa zmenilo niekoľko klasifikácií chemikálií v kombinovanej nomenklatúre Európskej únie.
Tieto zmeny by sa mali zohľadniť v uvedenej prílohe.
(24) Nariadenie Európskeho parlamentu a Rady (ES) č. 850/2004 z 29. apríla 2004 o perzistentných organických znečisťujúcich látkach, ktorým sa mení a dopĺňa smernica 79/117/EHS (Ú. v.
EÚ L 158, 30.4.2004, s. 7).